b'\n_START_ARTICLE_\nNurmit\xc3\xa4dyke\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nNurmit\xc3\xa4dyke kasvaa 10\xe2\x80\x9325\xc2\xa0cm korkeaksi. Sen varsi ja lehdet ovat hennon valkonukkaiset. Lehdet ovat hammaslaitaiset ja kasvavat pareittain. Kukassa on nelj\xc3\xa4 sinist\xc3\xa4 ter\xc3\xa4lehte\xc3\xa4, ja voimakkaat valkoiset heteet. Kukat ovat halkaisijaltaan 3\xe2\x80\x935\xc2\xa0mm ja voimakkaamman siniset kuin esimerkiksi mets\xc3\xa4t\xc3\xa4dykkeell\xc3\xa4. Nurmit\xc3\xa4dyke kukkii touko-elokuussa. Nurmit\xc3\xa4dyke muistuttaa loistot\xc3\xa4dykett\xc3\xa4.\n_START_SECTION_\nLevinneisyys\n_START_PARAGRAPH_\nNurmit\xc3\xa4dykett\xc3\xa4 kasvaa Euroopassa ja Aasian pohjoisosassa. Suomessa sit\xc3\xa4 tavataan Tornionjokilaaksossa ja Oulusta etel\xc3\xa4\xc3\xa4n koko maassa.\n_START_SECTION_\nK\xc3\xa4ytt\xc3\xb6\n_START_PARAGRAPH_\nNurmit\xc3\xa4dykkeest\xc3\xa4 on tehty yrttiteet\xc3\xa4.'